Canotorii români, medaliați la JO Tokyo 2020, s-au întors acasă. Elisabeta Lipă: "Eu n-am mai trăit o așa bucurie din 2004".
Canotorii români s-au întors cu o medalie de aur și două de argint. Elisabeta Lipă s-a declarat fericită de rezultatele obținute la Tokyo. Lipă își dorește ca de la JO de la Paris 2024 să venim cu mai multe medalii.
Medaliații olimpici de la canotaj au fost primți cu aplauze, flori și felicitări la întoarcerea în țară.Tricolorii au adus acasă aurul, obținut de barca de 2 vâsle feminin, și două medalii de argint, câștigate de baieții de la 2, respectiv 4 rame."După cum știți, canotajul a terminat ediția 2020 a Jocurilor Olimpice pe locul 4 pe națiuni. Suntem pe locul 2 în Europa, după Olanda, și, la nivel mondial, după Australia și Noua Zeelandă", Elisabeta Lipă, președinte FRC.Elisabeta Lipă, de 5 ori campioană olimpică, a dezvăluit cum a trăit staff-ul nostru emoțiile curselor."Eu n-am mai trăit o așa bucurie din 2004, de cînd am ieșit campioană olimpică. Nu vă imaginați ce a fost în echipa noastră, sportivii noștri concurau, iar pe mal era o altă competiție", a adăugat Elisabeta Lipă.